
Diahuebs mainta durante un conferencia di prensa di Gobierno, 
Prome Minister Evelyn Wever-Croes a elabora riba e tema di 
VUT, ykicoenrealidad un persona cu aplica pa esaki tin derecho 
riba dje. Prome Minister a indica cu e VUT a wordo habri dia 
3 di Juni 2024 y lo sera 5 di Augustus 2024. Empleadonan 
publico cu tin deseo di bandona servicio di gobierno y ricibi un 
entrada pa un maximo di 3 aña por aplica pa bin na remarke pa 
baha cu VUT. E peticion mester wordo entrega prome cu dia 5 
di Augustus, na unda tambe mester indica ki tempo, prome cu 
1 di mei 2025, lo desea di bandona servicio. 

Empleadonan cu tin mas di 10 aña den servicio, ta haya un 
total di 3 aña di entrada. Pa esnan cu tin menos di 10 aña, 
VUT tambe lo ta disponibel, pero e total di aña pa haya entrada 
ta cambia. Pa informacion riba esaki por tuma contacto cu 
Departamento di Recurso Humano (DRH). 

Pa esnan cu lo haya entrada pa 3 aña, lo haya e prome aña 
90%, e di dos aña 80%, y di tres aña 70% di e ultimo salario cu e 
persona tabata tin prome cu el a bandona servicio di gobierno. 
Gobierno tambe lo tuma na cuenta, e "vakantie uitkering", e 
toelagenan existente y e premie di AOV/AWW y AZV. 

UERDONAN CU IA ACDA V | 
Durante cu e persona ta ricibiendo su VUT, ta keda na remarke 
gratificacion pa añanan di servicio, cuido medico, pensioen ta 
sigui core, y den caso di morto di e persona, e uitkeringnan cu 
normalmente lo wordo duna, lo wordo duna tambe. 

ILELA NA MUIVMEN TO L a 


Durante e temporada di VUT, e persona no lo tin derecho mas 
na aumento di salario y/of periodiek, dianan di vakantie y/of 
dianan di ATV, y indexering. Tambe si un persona aplica pa baha 
cu VUT, e persona no lo por drenta den ningun forma, servicio 
di gobierno, ni lo por traha como un "publieke rechtspersoon", 
pa e siguiente 5 añanan. 


"Mi kier a enfatisa cu tin un procedura pa esnan interesa 
den aplica pa VUT, y esaki no ta den man di ningun minister. 
Unabes e peticion drenta e lo wordo evalua pa un comision 
cu ta consisti di e director di e departamento bou kende e 
persona ta traha, y e director di e compania. E decision pa 
honra e peticion aki lo wordo tuma, teniendo na cuenta cu si e 
departamento lo por sigui draai eficazmente sin e vacatura aki, 
mirando cu e posicion di e persona cu bay cu VUT, no lo por 
reemplasa" Prome Minister a splica. 


Pa cualkier informacion tocante VUT, por tuma contacto cu 
DRH na 522-9999 of email vutO)drh.gov.aw. Tambe lo por haya 
informacion riba e portaal di HR. MN 

NOMBRACION DI DRS. MARION AGUNBERO 
COMO MIEMBRO DI ARUBA DEN E COLEGIO DI 
SUPERVISION FINANCIERO PA ARUBA 


Dia 21 di juni 2024, Conseho di Minister di Reino a aproba e 
proposicion di Aruba pa nombra Drs. Marion Agunbero como 
miembro di Aruba den e Colegio di Supervision Financiero pa 
Aruba (CAft) entrante 1 di augustus 2024. 


Señor Agunbero ta tuma over di Señora Helen van der Wal cu 
despues di 2 termino ya no por wordo reeligi. Señor Agunbero tin 
experiencia amplio den e sector financiero y a ocupa diferente 
funcionnan entre otro na Banco Central, como manager di 
seccion di supervision, y como Director di Departamento di 
Finansas. Tambe Señor Agunbero tawata Director Ehecutivo 
di e Fondo di Pensioen den e sector di turismo di Aruba y a 
ocupa diferente posicionnan na Caribbean Mercantile Bank 
N.V., entre otro como Assistant Managing Director Retail 
Products. 


Actualmente e ta miembro di e Conseho di Comisario di 
Caribbean Mercantile Bank N.V. y tambe miembro di e Conseho 
Consultativo di Aruba. Di akinan e lo tuma su retiro pa asumi e 
cargo nobo como miembro di Aruba den CAft. 


Gobierno di Aruba ta gradici señora Van der Wal pa e bon 
trabou cu el a desplega como miembro di Aruba den CAft 
durante e añanan y ta desea señor Agunbero tur clase di exito. 


VUT 2024 


Voor vragen of een specificatie/calculatie of afspraak 


maken: 


Telefoonnummer: 522-9999 
E-mail: vutOdrh.gov.aw 


Informatie ook verkrijgbaar: 


HR portaal 


Volg ons Facebook pagina voor de laatste ontwikkelingen 
betreffende de VUT. 

Prome Minister Evelyn Wever-Croes: 


E COMPROMISO DI GOBIERNO TA PA SIGUI 
TRECE STABILIDAD Y PROSPERIDAD DEN TUR 
HOGAR NA ARUBA 


Aprobacion di Parlamento di e Presupuesto Supletorio 2024 
ta di suma importancia 

Prome Minister Evelyn Wever-Croes na clausura di e 
Conferencia di Prensa di 20 di juni, a elabora riba e compromiso 


cu Gobierno di Aruba tin cu e pueblo. 


ECONOMIA DEN PLENO RECUPERACION 

Prome Minister a indica cu ya pa un tempo caba Aruba ta den 
pleno recuparacion. Apesar cu e pandemia a afecta Aruba su 
economia considerablemente, Gobierno a compromete su 
mes pa saca Aruba for di e crisis y a cumpli. E siguiente paso 
tawata pa stabilisa e pais, cual tambe Gobierno a cumpli cun'e. 


TURISMO DEN CRECEMENTO CONSTANTE 

Turismo ta bayendo enormemente bon y basa riba cifranan cu 
Minister di Turismo Dangui Oduber a presenta ultimamente, 
luna di mei tawata otro luna hopi positivo. Danki na esey e 
economia di Aruba ta creciendo ya pa tres aña consecutivo na 
un forma abrumador despues di pandemia. 


DESEMPLEO A BAHA CONSIDERABLEMENTE 
Crecemento di economia ta crea cuponan di 
empleo y cu esaki e desempleo na Aruba a baha 
na e cifra di mas abou den 20 aña. Esaki ta debi 
tambe na e bon trabou y esfuersonan haci door 
di sector concerni, manera e job fair cu ta wordo 
organisa cada aña y sigur e programa di Enseñansa 
pa Empleo cu ta duna cursonan y asina prepara e 
trahadonan adecuadamente. Tur esaki ta yuda cu 
mas hende por yega na un trabou y ta bon prepara. 


OPERATION COMMAND CENTER 

E siguridad di pais Aruba ainda ta na prome luga 
den e region. E apertura dia 21 di juni di e Operation 
Command Center na Savaneta lo bay yuda mas 
ainda pa tene Aruba sigur. 


IMPORTANCIA APROBACION PRESUPUESTO 
SUPLETORIO 2024 

Gobierno a compromete su mes cu e aña aki e 
prosperidad lo wordo sinti den cada skina di nos 
pais, den e cartera di cada ciudadano y esey 
tambe Gobierno ta bin ta haciendo. E Presupuesto 
Supletorio 2024 lo wordo trata e simanan venidero. 
Si Parlamento aproba esaki, lo mira empleadonan 
publico y di enseñansa bay dilanti den salario, 
pensionadonan cu ta haya reparatie toeslag lo tin 
aumento di entrada y trahadonan di fundacionnan subsidia 
door di Gobierno lo bay dilanti den salario. Mescos pa esnan 
cu ta haya gehandicapten uitkering lo bay dilanti den entrada 
y trahadonan den sector priva cu un salario di menos di 2500fl 
pa luna y ta haya reparatietoeslag tambe lo tin aumento den 
nan entrada. 


“Tur esaki ta parti di e stabilidad y prosperidad 
cu nos Gobierno ta busca pa Aruba, pa cada 
ciudadano riba e isla aki. Esey ta e compromiso 
cu nos a haci y nos ta cumpliendo. Ainda nos no 
ta caminda cu nos kier ta pero nos ta logrando si”, 
Prome Minister a accentua. 

MINISTER 


Amara aduse 


Den e biahe reciente pa Merca, Minister Maduro 
di Finansa hunto cu su ekipo financiero, a reuni cu 
inversionistanan riba e mercado internacional di capital, 
pa asina por prepara pa emision di bono internacional 
di Aruba pa por refinancia e debe di Aruba cu ta madura 
den aña 2024. Den e proceso aki Minister Maduro ta 
wordo asisiti pa e banconan internacional Santander y 
Citi. 


E mandatario a reuni cu 12 inversionista institucional 
den 5 diferente cuidad na Merca, den cual ta figura 
companianan di seguro, fondonan di inversion, 
fondonan di pensioen y companianan cu ta maneha 
capital grandi. Nan tur ta inversionista grandi y conoci 
riba e mercado internacional di capital cu a mustra hopi 
interes pa inverti den bononan internacional di Aruba. 


Minister Maduro y su ekipo a percura pa duna un 
presentacion amplio di e ultimo desaroyo economico 
y financiero di Aruba, den cual a brinda informacion di 
e recuperacion economico y financiero, e maneho di 
debe, e reformanan cu ta tumando luga den cuadro di 
e Landspakket, e plan di Aruba pa atende cu retonan | 
financiero di cambio climatico, informacion riba e f 
inversionnan cu ta tuma luga y ta duna bista riba e 
rendimento financiero di e companianan estatal Aruba. 


Minister Maduro di Finansa ta enfatisa cu e bishita 
aki na inversionistanan institucional na Merca, ta den E mandatario ta satisfecho cu e resultado di e biahe. E storia 
cuadro di e maneho di debe di Aruba den cual ta refinancia qi Aruba a wordo bon ricibi y tin interes pa e emision. Awo lo 
debenan cu ta madura den aña 2024. Dus e emision cu Aruba sigui pa e proximo paso, cu ta haya autorisacion di Conseho 
lo haci proximamente no ta pa crece debe, sino pa refinancia di Minister di Reino basa riba articulo 29 di Statuut di Reino 
esaki. E dede di Aruba mes lo bolbe baha den aña 2024, ya Hulandes, pa asina por inicia e transaccionnan. 

cu e placa di e surplus den presupuesto 2024 tambe ta bay pa saas | 
paga e debe di nos Pais. olka la A 

Diasabra binidero, 22 di juni 2024, lo tuma luga e seminario 
“Poder Financiero: E Caminda pa bo Cas”. E seminario aki ta 
un colaboracion entre Fundacion Plan di Bida, Bold Properties 
y e Ministerio di Asuntonan Economico. 


Lo enfoca riba e proceso y rekisitonan pa yega na un cas na 
Aruba, 'un topico sumamente importante pa empoderacion 
financiero di nos comunidad', segun minister Geoffrey Wever, 
kende tambe lo ta presente durante e presentacion. E seminario 
lo tuma luga na Renaissance Convention Center, cuminsando 
pa 8:30 di mainta. 


E seminario aki tin como meta pa empodera nos comunidad cu 
informacion valioso referente e derecho cu nos tin di por bira 
doño di nos mesun cas. Conocemento ta necesario pa maneha 
e rekisitonan efectivamente pa por ehempel; cualifica pa un 
prestamo hipotecario a base di rekisitonan comun. Tambe tin 
otro costonan mara na rekisitonan cu mester ta consciente di 
nan, asina un persona por presupuesta y planifica miho pa su 
futuro inversion. 


Minister Geoffrey Wever ta contento di por a contribui pa 
por haci e seminario aki pa por segura cu e ta gratis. E ta 
toca un tema asina importante; educacion financiero. Esaki 
ta un prioridad di maneho di minister Wever, y e Ministerio 
di Asuntonan Economico ta haci diferente actividadnan dirigi 
pa stimula pa nos hendenan ta mas consciente ora di tuma 
decision financiero na nan benificio. 


E seminario lo conta cu e presencia di diferente oradornan 
distingui, incluyendo notarionan Theodore Johnson y Ralph 
Yarzagaray, analista financiero, realtors, y un representante di 
un banco local cu lo splica e proceso pa aplica pa un hipoteca 
(mortgage). Tambe lo tin un representante di DIP cu por brinda 
informacion di parti di gobierno riba rekisitonan, gastonan 
annual, y zonificacion. 


Nos ta kere cu informa y educa nos comunidad ta esencial pa 
empodera nan pa realisa nan soño di por logra yega na nan 
propio cas. “Poder Financiero: E Caminda pa bo Cas” lo ta un 
experiencia valioso pa cualkier persona y famia cu lo contribui 
pa cambio den bo bida. mmm 

Dia7 pa9dijuni, atumalugaedidos (2) edicion di e competencia 
Nacional di Gimnasia Artistico organisa pa Federacion 
Gymnastico Arubano (FGA). Un fin di siman di competencia 
cu a conta cu participacion di mas di 125 gimnasta di Aruba y 
Curacao cu a competi dilanti un panel di hues internacional. 
Dos dia di competencia, unda e hobennan a competi riba nivel: 
pre A, B, C, nivel 1, 2, 3, 4, 5, 6, y 7 y nivel junior FIG & FIG. 


E atletanan a presenta un show espectacular y a duna e miho 
di nan mes den e competencia internacional aki. Minister Endy 
Croes tabata presente pa duna sosten na e hobennan cu a 
comparti nan talentonan excepcional den e disciplina aki. 
Pabien na tur atleta nos ta super orguyoso di boso tur! Pa 
conclui, Minister Endy Croes ta felicita Federacion Gymnastico 
Arubano cu a organisa e gran competencia aki. Ademas, ta 
aplaudi e tremendo trabou di e club-, mayor- y atletanan. Pabien 
na e ganadonan di cada categoria. Cu deseo, dedicacion, 
determinacion y disciplina a logra! mmm 

MINISTER THIJSEN NA E ULTIMO RMR DI 
GABINETE RUTTE IV 


Awe Gabinete Rutte IV a tene su ultimo Reunion di Conseho 
di Reino (RMR), mirando cu un Gobierno nobo di Hulanda ta 
den pleno formacion y e huramentacion door di Rey Willem 
Alexander di e Ministernan y Secretarionan di Estado ta poni 
pa tuma lugar 2 di juli benidero. 

Despues di a gradici e Ministernan y Secretarionan di Estado 
pa e cooperacion cu nos pais, e Minister Thijsen a dirigi den 
un mensahe personal na Mark Rutte como presidente di RMR. 


Akinan e mandatario a bisa cu ela experencia Rutte di tempo 
cu e tabata lider di fraccion di VVD den Tweede Kamer, tambe 
durante e proceso di desmantelacion di Antia y despues cu 
ela bira Prome Minister. Minister Thijsen: 'Mi a experencia tur 
esaki cune y tabata tin e privilegio pa a traha cune e ultimo 
dos añanan como Minister Plenipotenciario. Den nomber di 
Gobierno y pueblo di Aruba mi a felicita y gradici y alabes 
desea su persona tur clase di exito den su funcion nobo como 
Secretario General di NATO. Cu ta un funcion cu hopi reto, 
mirando e circumstancianan den e mundo actual; cu e ta e 
persona cu nan a duna tur confiansa y sosten pa logra cu tur 
cos bai bon awor. Un trabao hopi pisa, pero nos tin confiansa 
den Mark Rutte.’ 


special pa Secretario di Estado Alexandra van Huffelen. 'Mi 
a experencia hopi Secretario di Estado y hopi Minister di 
Asuntonan di Reino, pero Van Huffelen tabata e unico cu a 
bisa hopi cla y publicamente durante di e firmamento di e 
“Onderlinde Regeling Samenwerking en Hervormingen”, cu 
mester a bira un Onderlinge Regeling y no un Ley di Reino 
(Rijkswet), cu e tin confiansa total den e mandatarionan di e 
paisnan. Prensa Hulandes tabata critico riba esaki, pero Van 
Huffelen a keda riba su punto di bista,' asina e mandatario a 
bisa. 

Minister Thijsen a bolbe ripiti cu Aruba ta kere den un Reino 
fuerte, pero cu respet pa otro, duna otro sosten, duna nos loke 
ta parti di nos tambe. Sigur, segun sr. Thijsen, cu e aña aki ta 
celebra 70 aña di Statuut. 'Unda cu mester constata cu nos no 
ta den 1954 mas, pero ta 2024. Nos ta madura y nos mester 
por tin mas participacion real den e desaroyo di Reino,” tabata 
palabranan di Minister Plenipotenciario di Aruba Ady Thijsen. 
Na final di e conferencia di prensa, periodista di Telearuba 
Ryan Oduber a haci entrega di un regalo na Secretario di 
Estado Alexandra van Huffelen como graditud y aprecio pa su 
cooperacion cu prensa Caribense. mm 

MINISTER THIJSEN TIN CONFIANSA RIBA 

Mirando cu Hulanda proximamente lo tin un Gobierno nobo y 
cu tambe lo tin un Secretario di Estado nobo pa Relacionnan 
den Reino, Minister Plenipotenciario mr. Ady Thijsen a duna 
comentario riba e desaroyo aki na final di reunion di Conseho 
di Minister di Reino (RMR). Den esaki e mandatario a bisa cu 
indicacion ta mustra cu e Secretario di Estado nobo lo kier 
continua cu loke nan a haci caba den pasado. 'Esey ta mustra 
bon. Cada candidato tin nan experencia. Nos lo mester duna 
nan chens pa goberna. Aruba ta traha cu tur partido cu tin. 
Nos sa cu nos ta hacienda un bon trabao y nos sa unda nos ta 
para,' segun Minister Thijsen. 


Riba pregunta di prensa tocante e punto di bista di PVV pa 
loke ta e parti Caribense di Reino, Minister Thijsen a bisa cu en 
berdad cierto comentarionan scerpi a wordo haci den pasado 
y mester lage te ey. ‘Nos mester sali di e punto di bista cu nos 
ta den un otro desaroyo y bo mester respeta e democracia; 
e resultado di eleccion na Hulanda. Ami ta di 2005 y mi a 
experencia diferente politiconan Hulandes, tambe di PVV. No 
ta awor nan a cuminsa, pero tin hopi aña den politica Hulandes. 
Nan ta hopi scerpi, pero e “bottom line” di nan ta esaki. Nan 
ta bisabo cu nan no kier pa e paisnan den Reino bin bati na 


sin tuma nan responsabilidad. Ami por papia pa Aruba, cu ta 
un pais cu semper a carga su responsabilidad; Aruba ta un 
pais cu si mester, semper a fia placa riba mercado financiero 
internacional. E unico momento cu Aruba a fia placa di Hulanda, 
ta durante di e pandemia pa nos por a sobrevivi. Ami ta kere 
cu nos mester mira padilanti y mi te kere den e palabranan cu 
e Hulandesnan mes ta usa hopi cu ta continuidad. Y manera 
Secretario di Estado Van Huffelen a bisa cu e ta sali for di 
punto di bista cu tin continuidad di loke nos a bin ta haci, tabata 
palabranan di Minister Thijsen. 


Finalmente Minister Thijsen ta kere cu ta bon pa tin hende cu 
hopi experencia den funcionnan clave, pasobra awor esaki ta 
nesesario. Segun sr. Thijsen casi tur Minister y Secretario di 
Estadonan ta nobo y e tin un bentaha cu nos tin e experencia 
pa nos por sigi fortifica nos paisnan den Reino. Tambe Minister 
Thijsen a mustra riba e posibel cambionan cu ta bai bin den 
Reino, cu eleccion atrobe na Sint Maarten den luna di Augustus, 
Curacao ta bai vota na Maart 2025 y Aruba tin eleccion na Juni 
2025. 


Gabinete Wever-Croes 


Pa cada ciudadano di nos pais, Arte di Muraya 
na San Nicolas ta un recordatorio, cu hunto nos 
por cambia e ordinario den algo extraordinario. 
Laga nos admira e artenan aki cu curasonnan 
habri, permitiendo e beyesa di e murayanan 
activa nos imaginacion y inspira nos pa crea un 
pais mas colorido, bunita y conecta. 


2024 


AÑA DI STABILIDAD Y PROSPERIDAD 


